
DR.30.11.2021 45 

 
sebanyak dapat meredakan kenaikan harga barangan pasaran. Tuan Pengerusi, terima 
kasih atas kebenaran yang diberikan kepada saya. Terima kasih. 

Tuan Pengerusi [Dato’ Sri Azalina Othman Said]: Yang Berhormat Parit. 

 
12.38 tgh. 

Dato’ Mohd Nizar bin Haji Zakaria [Parit]: Assalamualaikum warahmatullahi 
wabarakatuh. Salam sejahtera. Terima kasih Tuan Pengerusi kerana memberi ruang 
kepada saya untuk turut berbahas. Saya terus sahaja kepada Butiran 020200 – 
Pembangunan Ekosistem Keusahawanan. Pandemik COVID-19 telah memberi kesan 
yang besar kepada usahawan terutamanya usahawan Perusahaan Mikro Kecil dan 
Sederhana (PMKS) sehingga ada yang terpaksa gulung tikar.  

Saya melihat para usahawan perlu bersedia ke arah perubahan digitalisasi 
perniagaan bagi mengatasi masalah ini. Justeru itu, melalui peruntukan sebanyak RM2.1 
juta di bawah butiran ini, apakah usaha-usaha yang telah dilaksanakan bagi membantu 
khususnya para usahawan untuk beralih dari perniagaan fizikal kepada perniagaan dalam 
bentuk talian dan apa yang lebih penting adalah bagaimana kementerian akan 
memastikan tidak ada satu pun usahawan PMKS ini yang tercicir daripada perubahan 
digitalisasi perniagaan ini terutamanya usahawan PMKS di luar bandar. 

■1240 

Seterusnya, Butiran 020300 – Pembangunan Francais dan Vendor. Berdasarkan 
Laporan Tahunan Perniagaan Francais, nilai jualan tahunan industri francais bagi tahun 
2018 dan 2019 bertambah daripada RM10 bilion kepada RM13.3 bilion. Saya melihat 
industri francais dapat membantu usahawan kecil membangunkan perniagaan mereka ke 
peringkat yang lebih tinggi.  

Saya melihat menerusi butiran ini, kerajaan telah pun memperuntukkan sebanyak 
RM3.79 juta. Saya ingin mengetahui apakah usaha yang akan dilaksanakan oleh 
kementerian dalam melahirkan lebih ramai usahawan francais? Apakah bentuk bantuan 
yang akan diberikan kepada usahawan kecil untuk mentransformasikan perniagaan 
mereka kepada francais supaya mampu berdaya saing dengan jenama besar dan 
kemudian dikembangkan ke peringkat global? Sehingga kini, berapakah jumlah usahawan 
kecil yang telah berjaya mengembangkan perniagaan mereka kepada francais ini?  

Seterusnya ialah Butiran 020500 – Perbadanan Perusahaan Kecil dan Sederhana 
Malaysia (SME Corp. Malaysia). Kita melihat terdapat banyak produk perusahaan mikro 
kecil dan sederhana, berkualiti tinggi yang berpotensi untuk dipasarkan ke luar negara. 
Melalui peruntukan sebanyak RM33 juta di bawah butiran ini, adakah terdapat sebarang 
bentuk ruang dan peluang yang disediakan oleh kementerian, khususnya untuk 
pengusaha PMKS untuk memasarkan produk mereka ke luar negara?  

Apatah lagi PMKS ini yang berada di kawasan luar bandar. Apakah bentuk 
platform yang akan disediakan untuk masyarakat Bumiputera, khususnya pengusaha PKS 
untuk mengeksport produk mereka ke luar negara? Sejauh mana penekanan kementerian 
terhadap usaha untuk mengembangkan serta memasarkan produk-produk halal PKS ke 
luar negara memandangkan eksport produk halal mempunyai potensi yang cukup besar. 

Seterusnya, Butiran 30000 – Tabung Ekonomi Kumpulan Usaha Niaga (TEKUN). 
Kita sedia maklum bahawa TEKUN Nasional berperanan untuk menyediakan kemudahan 
pembiayaan secara mudah dan cepat kepada Bumiputera untuk memulakan dan 
memajukan perniagaan. Saya melihat butiran ini, kerajaan telah memperuntukkan 
sebanyak RM225 juta kepada Tabung Ekonomi Kumpulan Usaha Niaga (TEKUN) 
Nasional.  

Kita amat menyambut baik terhadap peruntukan yang agak besar ini. Cumanya, 
saya ingin mengetahui adakah terdapat sebarang permasalahan yang dihadapi oleh 
TEKUN Nasional dalam mendapatkan kembali pembayaran pinjaman sepanjang tempoh 
pelaksanaan PKP? Apakah peranan yang telah dimainkan oleh TEKUN Nasional kepada 
para peniaga yang terkesan akibat daripada pelaksanaan PKP yang lalu? 



sebanyak dapat meredakan kenaikan harga barangan pasaran. Tuan Pengerusi, terima kasih atas kebenaran yang diberikan kepada saya. Terima kasih. Tuan Pengerusi [Dato' Sri Azalina Othman Said]: Yang Berhormat Parit. 12.38 tgh. Dato' Mohd Nizar bin Haji Zakaria [Parit]: Assalamualaikum warahmatullahi wabarakatuh. Salam sejahtera. Terima kasih Tuan Pengerusi kerana memberi ruang kepada saya untuk turut berbahas. Saya terus sahaja kepada Butiran 020200- Pembangunan Ekosistem Keusahawanan. Pandemik COVID-19 telah memberi kesan yang besar kepada usahawan terutamanya usahawan Perusahaan Mikro Kecil dan Sederhana (PMKS) sehingga ada yang terpaksa gulung tikar. Saya melihat para usahawan perlu bersedia ke arah perubahan digitalisasi perniagaan bagi mengatasi masalah ini. Justeru itu, melalui peruntukan sebanyak RM2.1 juta di bawah butiran ini, apakah usaha-usaha yang telah dilaksanakan bagi membantu khususnya para usahawan untuk beralih dari perniagaan fizikal kepada perniagaan dalam bentuk talian dan apa yang lebih penting adalah bagaimana kementerian akan memastikan tidak ada satu pun usahawan PMKS ini yang tercicir daripada perubahan digitalisasi perniagaan ini terutamanya usahawan PMKS di luar bandar. #1240 Seterusnya, Butiran 020300- Pembangunan Francais dan Vendor. Berdasarkan Laporan Tahunan Perniagaan Francais, nilai jualan tahunan industri francais bagi tahun 2018 dan 2019 bertambah daripada RM10 bilion kepada RM13.3 bilion. Saya melihat industri francais dapat membantu usahawan kecil membangunkan perniagaan mereka ke peringkat yang lebih tinggi. Saya melihat menerusi butiran ini, kerajaan telah pun memperuntukkan sebanyak RM3.79 juta. Saya ingin mengetahui apakah usaha yang akan dilaksanakan oleh kementerian dalam melahirkan lebih ramai usahawan francais? Apakah bentuk bantuan yang akan diberikan kepada usahawan kecil untuk mentransformasikan perniagaan mereka kepada francais supaya mampu berdaya saing dengan jenama besar dan kemudian dikembangkan ke peringkat global? Sehingga kini, berapakah jumlah usahawan kecil yang telah berjaya mengembangkan perniagaan mereka kepada francais ini? Seterusnya ialah Butiran 020500- Perbadanan Perusahaan Kecil dan Sederhana Malaysia (SME Corp. Malaysia). Kita melihat terdapat banyak produk perusahaan mikro kecil dan sederhana, berkualiti tinggi yang berpotensi untuk dipasarkan ke luar negara. Melalui peruntukan sebanyak RM33 juta di bawah butiran ini, adakah terdapat sebarang bentuk ruang dan peluang yang disediakan oleh kementerian, khususnya untuk pengusaha PMKS untuk memasarkan produk mereka ke luar negara? Apatah lagi PMKS ini yang berada di kawasan luar bandar. Apakah bentuk platform yang akan disediakan untuk masyarakat Bumiputera, khususnya pengusaha PKS untuk mengeksport produk mereka ke luar negara? Sejauh mana penekanan kementerian terhadap usaha untuk mengembangkan serta memasarkan produk-produk halal PKS ke luar negara memandangkan eksport produk halal mempunyai potensi yang cukup besar. Seterusnya, Butiran 30000- Tabung Ekonomi Kumpulan Usaha Niaga (TEKUN). Kita sedia maklum bahawa TEKUN Nasional berperanan untuk menyediakan kemudahan pembiayaan secara mudah dan cepat kepada Bumiputera untuk memulakan dan memajukan perniagaan. Saya melihat butiran ini, kerajaan telah memperuntukkan sebanyak RM225 juta kepada Tabung Ekonomi Kumpulan Usaha Niaga (TEKUN) Nasional. Kita amat menyambut baik terhadap peruntukan yang agak besar ini. Cumanya, saya ingin mengetahui adakah terdapat sebarang permasalahan yang dihadapi oleh TEKUN Nasional dalam mendapatkan kembali pembayaran pinjaman sepanjang tempoh pelaksanaan PKP? Apakah peranan yang telah dimainkan oleh TEKUN Nasional kepada para peniaga yang terkesan akibat daripada pelaksanaan PKP yang lalu?.